Document ID: 32011D0317

DEĊIŻJONI TAL-KUMMISSJONI
tas-27 ta’ Mejju 2011
li taħtar membru wieħed għall-Kumitat Konsultattiv Ewropew tal-Istatistika
(Test b’relevanza għaż-ŻEE)
(2011/317/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Deċiżjoni Nru 234/2008/KE tal-Parlament Ewropew u tal-Kunsill tal-11 ta’ Marzu 2008 li tistabbilixxi l-Kumitat Ewropew ta’ Konsultazzjoni dwar il-Politika Komunitarja ta’ Tagħrif Statistiku u li tħassar id-Deċizjoni tal-Kunsill 91/116/KEE (1), u b’mod partikolari l-Artikolu 4(1)(a) tagħha,
Wara konsultazzjoni mal-Kunsill,
Wara konsultazzjoni mal-Parlament Ewropew,
Billi:
(1)
Il-Kumitat Konsultattiv Ewropew tal-Istatistika (ESAC) huwa magħmul minn 24 membru.
(2)
Skont l-Artikolu 4(1) tad-Deċiżjoni Nru 234/2008, 12-il membru tal-Kumitat Konsultattiv Ewropew tal-Istatistika għandhom jinħatru mill-Kummissjoni, wara konsultazzjoni mal-Parlament Ewropew u mal-Kunsill.
(3)
Permezz tad-Deċiżjoni 2009/304/KE (2) il-Kummissjoni ħatret 12-il membru tal-ESAC.
(4)
Billi wieħed minn dawn il-membri rreżenja, il-Kummissjoni, wara li kkonsultat kif xieraq mal-Parlament Ewropew u mal-Kunsill, issa għandha taħtar membru ġdid tal-ESAC,
ADOTTAT DIN ID-DEĊIŻJONI:
Artikolu 1
Is-Sur Kris DEGROOTE huwa b’dan maħtur bħala membru tal-ESAC għal terminu ta’ ħames snin.
Artikolu 2
Din id-Deċiżjoni għandha tidħol fis-seħħ fil-jum tal-adozzjoni tagħha.
Magħmul fi Brussell, is-27 ta’ Mejju 2011.

Labels: 15
19